69 
Calandrinia corrigioloides occurrit circum montes Stirlingi in 
collibus basalticis (F. M.) nec non prope montes Russelli (Mx.). 
Caules ad pedem usque longi. Pedicelli sub calyce saepe admodum 
incrassati. Semina usque quatuor. 
Calandrinia composita ad bases montium Stirlingi me reperta. 
Drumm. 112 et 214. Capsula sursum in cylindrum saepe pro¬ 
tracta, tunc apice truncato aperta, omnino evalvis, fere semper 
polysperma. Semina perminuta, renato-ovata, fusco-nigra, niten¬ 
tia, subtilissime punctulato-reticulata. 
Calandrinia Pickeringi (A. Cray, Botany of Wilkes’s Expedi- 
tion, 144) nunc cognita a Woolongong (Pickering), Port Jackson 
et Parramatta (Woolls), Hawkesbury’s River (Moore), New Eng- 
land (C. St.). Radix crassiuscula vel in tuber tenue ampliata. 
Caules debiles, succulenti, ad spithamam longi. Folia ad sesqui- 
pollicem longa et lata. Pedicelli rarius ad semiunciam usque 
elongati. Petala observante Woollsio quatuor. Sepala acutiuscula. 
Semina fusco-atra, nitidula, ovato-rotunda, modice compressa, 
subtiliter reticulata, vix f' metientia. Hanc speciem a C. sper- 
gularina separo caulibus crassioribus magis procumbentibus, foliis 
latioribus, staminibus petalisque paucioribus et seminibus majori¬ 
bus. Petala stamina et stigmata utriusque, quod structuram 
attinet, in statu vivo comparabis. 
Calandrinia brevipedata. 
Annua, glabra, caulibus foliatis prostratis, foliis oblongo- vel 
tereti-linearibus, pedicellis flore brevioribus vel ei vix aequilongis 
nunquam refractis, bracteis foliaceis, sepalis fructiferis prolongatis, 
corolla parva pentapetala, staminibus perpaucis , capsula calycem 
breviter superante vel aequante oligosperma, seminibus majusculis 
lenticularibus lucidis fere Icevissimis. 
Ad oras oceani arenosas circum Iving George’s Sound et secus 
St. VincenCs Gulf (F. M.), secundum FowlePs Bay (Ricliards). 
Planta aboriginibus pabulum gratum offert. Uti C. Pickeringi 
ad C. volubilem, ita haec stat ad C. ealyptratam. 
Calandrinia pogonopliora . 
Perennis, humilis, foliis in parte caulis biferiore confertis 
lanceolato- vel rhombeo-ovatis sessilibus , axillis barbatis , racemis 
paucifloris, bracteis minutis scariosis, pedicellis plerisque calyce 
duplo triplove longioribus, sepalis acutis deciduis, corollis brevius- 
culis, capsula profunde trivalvi calycem aequante polysperma, 
exocarpio tenui-cartilagineo, endocarpio membraneo secedente 
nervis rigidis partim dehiscentibus percurso , seminibus pallide 
rubellis opacis pyramidato-trigonis subtilissime reticulatis vel 
papillulosis in rostellulum acuminatis. 
